**Na osnovu člana 7. stav 1. tačka i Zakona o Centralnoj banci Bosne i Hercegovine ("Službeni glasnik BiH", broj 1/97), Upravno vijeće Centralne banke Bosne i Hercegovine, na 7. sjednici od 29. marta 2000. godine, d o n o s i**

# **O D L U K U**

**o**

**osnivanju Filijale Centralne banke Bosne i Hercegovine u Brčkom**

**Član 1.**

 **Ovom odlukom, Centralna banka Bosne i Hercegovine (u daljem tekstu: Centralna banka), osniva filijalu u Brčkom.**

**Odlukom se određuje naziv, sjedište, pečat, zadaci i obaveze filijale.**

**Član 2.**

 **Osniva se filijala Centralne banke pod nazivom: "Centralna banka Bosne i Hercegovine Filijala Brčko" (u daljem tekstu: Filijala).**

**Sjedište Filijale je u Brčkom.**

**Član 3.**

 **Filijala iz člana 2. ove odluke, izvršava obaveze i zadatke propisane Zakonom o Centralnoj banci Bosne i Hercegovine, odlukama Upravnog vijeća i guvernera Centralne banke.**

**Filijala će otvoriti račun za svoje poslovanje, zavisno o ovlaštenja guvernera.**

**Član 4.**

 **Filijala ima pečat okruglog oblika, na kojem je oko grba Bosne i Hercegovine ispisan tekst sljedeće sadržine:**

**- u prvom redu do ruba pečata "Bosna i Hercegovina" ispisan latiničnim i**

 **ćiriličnim pismom,**

**- u drugom redu: "Centralna banka Bosne i Hercegovine" ispisan latiničnim i**

 **ćiriličnim pismom,**

**- u sljedećim redovima: "Centralna banka Bosne i Hercegovine Filijala**

 **Brčko" ispisan latiničnim i ćiriličnim pismom.**

**Pečat iz stava 1. ovog člana izrađuje Centralni ured Centralne banke.**

**Član 5.**

 **Organizacija poslovanja i sistematizacija radnih mjesta Filijale propisaće se odgovarajućim opštim aktima Centralne banke.**

 **Rukovodioca Filijale imenuje guverner u skladu s opštim aktima Centralne banke.**

**Član 6.**

 **Vrijeme i način izvršenja ove odluke utvrđuje guverner uz saglasnost Upravnog vijeća Centralne banke.**

**Član 7.**

**Ova odluka objaviće se u službenim glasilima Bosne i Hercegovine, Federacije Bosne i Hercegovine i Republike Srpske, a stupiće na snagu danom objavljivanja u “Službenom glasniku BiH”.**

**UV broj 10/00 Predsjedavajući**

**29. marta 2000. godine Upravnog vijeća Centralne banke**

 **Sarajevo Bosne i Hercegovine**

 **Guverner**

 **Peter Nicholl**